Babītes ezers (dabas liegums)
Babītes ezers ir dabas liegums Mārupes un Jelgavas novados. Iekļauj Babītes ezeru, mākslīgās salas starp ezera krastu un polderu apvadkanāliem, kā arī Gātupes polderi un Peķu purvu ezera dienvidaustrumu krastā. 372,2 ha (12,5 %) no lieguma teritorijas ir stingrā režīma zona, 2502,8 ha (83,8 %) — sezonas lieguma zona, bet 113,3 ha (3,8 %) — dabas parka zona. Izveidots 1957. gadā kā ornitoloģiskais liegums caurceļojošo ūdensputnu aizsardzībai. Iekļauts Natura 2000 — Eiropas nozīmes aizsargājamo dabas teritoriju tīklā, kā arī putniem nozīmīgu vietu (kopš 1989. gada) sarakstā.